
Şedinţa dela 17 Decemvrie 1904. 


D-l profesor Sapealiu din Câmpulung mi-a înfätisat în Septemvrie 
trecut, originalul testamentului lui Alexandru Vodă Callimachi, Domn 
al Moldovei. D-sa îl aveă dela unul din elevii scolei normale din 
acel oraş, care elev eră de loc din ţinutul Vasluiului. Pe ce cale a 
putut: să ajungă în vreun sai din Moldova-de-jos un act scris în 
Constantinopole de un fost Domn, și privitor la un întreg neam dom- 
nese, nu se poate lămuri. Constatăm în acest caz norocul, fără a-l pu- 
teă lămuri. 

Testamentul e scris foarte frumos, pe o mare bucată de hârtie 
orientală, lustroasă si tare. El poartă iscăliturile fiilor testatorului. E 
păstrat într'un chip desăvârșit şi, dacă el nu va trece în arhivele 
familiei Callimachi, s'ar cuveni să împodobească colectiunile, din zi în 
zi mai bogate şi mai scumpe, ale Academiei Române. 


lie 


Alexandru Callimachi a fost un «Fanariot» bun. Fiu al lui loan Vodă 
Callimachi, drept Român, fără o picătură de sânge grecesc în vinele 
lui, si al unei Ralita, al cărei nume nu sună de loc grecește, deci şi 
el neavând dela Greci decât un nume de împrumut, pe când strămoşii 
săi erau din Orheiu si Câmpulungul Bucovinei, Alexandru a învăţat 

carte la Constantinopole, unde se näscuse pe la 1738, tatäl säu fiind 
capuchehaie sau agent al Moldovei acolo (1). Numele său îi vine după 
al lui Alexandru Ghica, Dragomanul Porții, căruia i se tăi capul 
peste trei ani, la 1741: Grigore Vodă, fratele lui Alexandru, botezase 
pe Grigore, fiul cel mai mare al ocrotitului Ghiculeştilor; Alexandru 
va fi fost naşul celui de al doilea băiat. Va fi avut un dascăl de casă, 
mergând însă şi la scoala cea mare a neamului, care se fineà în parte 
cu banii noştri româneşti. De altfel un călător, Ungur frantuzit, tru- 
faşul baron de Tott, cu o mândrie care întreceă cu mult sărăcia sa, 
vorbeşte de «diacul, un fel de dascăl-popă», care îngrijiă de învăţă- 
tura unei surori a lui Alexandru (2). Această menţiune arată — lucru 
rar şi foarte de laudă — că în casa lui loan, care se înălţase pe 
atunci la Dragomania cea mare a Porții, învățau carte şi femeile. Apoi, 
fiind vorba de un diac, şi nu de cine ştie ce loghiotatos, se vede că 
şi dascălul eră moldovean în această casă de Moldoveni, în care se 
vorbià şi se scriă numai româneşte. Alexandru erescù în mijlocul 
fruntașilor Crestinätätii ortodoxe, într'o casă îndestulată cu avere si 
cu cinste. Tott, care a stat în casa Dragomanului, judecă pe acest 
mezin ca mândru şi aplecat spre uneltiri, pe când fratele său eră de 
o desăvârşită blândete (3). 

Acest Român nu văzu pământ românese decât, la vârsta de 20 de 
ani, când bătrânul, foarte bătrânul Dragoman, fu numit Domn al Mol- 
dovei. El părăsi Tarigradul copilăriei sale la 9 Octomvrie 1758, după 
stilul nou, plecând către Moldova, pe care o prădaseră Tătarii (4). Prin 
Cuciue-chioi şi drumul obişnuit până la vadul Dunărean al Isaccei, el 
veni în ţara unde bunii săi după tată şi după mamă fusese räzäsi, 
iar acest tată eră așteptat ca Domn. 

Cu o mare bucurie de părinte, noul Ioan Vodă pomeneşte în actele 
sale numele amânduror fiilor, Grigore si Alexandru, în fruntea mar- 
turilor ce se însemnau după obiceiu la sfârşitul actelor sale solemne. 
Tinerii duceau viaţă veselă, potrivită cu vârsta lor şi cu desăvârşita 
lipsă de griji a unor beizadele. Pe atunci, unde e acum grădina de- 
la Copou, se întindeă un mare loc sälbatec, pe care se dăduseră si lupte 


(1) V. publicatiunea mea: Documente privitoare la familia Callimachi, I, Bucu- 
resti 1902, p. LI. 

(2) Mémoires du baron de Tott sur les Tures el les Tartares, X, ed. Maestricht, 1785, 
p. 83. ! 

(3) Ibid, p. A. 

(4) Doc. Callimachi, WU, p. 398, No. 17; Ienachi Cogälniceanu, în ZLetopisete, UI, 
p. 238. Doamna veni mai pe urmă (ibid.). 

prin vremuri. loan Vodă, om deprins cu frumoasele grădini ale Con- 
stantinopolei împărăteşti, bogate în chiparosi si trandafiri, împărți 
acest pustiu «boierilor şi rudelor Măriei Sale, dându-le poruncă tutu- 
rora ca să-şi facă vii şi grădini». Pe lângă vechea vie pe care Dumi- 
trasco, fratele Domnului, o căpătase prin cumpărături (1) în mijlocul 
răzăşilor săraci din partea locului (2) şi locurilor de păşune ale târ- 
govetilor, pe lângă acelea, şi mai vechi, ale mânăstirii lui Vasile Lupu, 
ce eră acolo unde se vede astăzi numai o bisericuţă (3), pe lângă 
așezarea lui Andronachi din Botoşani, care tineà pe Paraschiva, sora 
Domnului, şi via boierului Vasile Roset (4), — răsăriră o mulţime de 
înflorite adăposturi pentru vară. Copoul se prefăcă într'un raiu ca 
Buiucderè al Constantinopolei, unde toată lumea alergă în timpul 
marilor călduri ale cerului de miazăzi. Mitropolitul, care eră dela 
1760 înainte fratele stăpânitorului, părintele Gavril, venit dela Sa- 
lonic, gramaticul Raxi, atâţia alţii se făcură şi ei räzäsi ai Copoului 
iesian. Beizadelele nu rămaseră fără partea lor, si pe marele loc ce 
li se dăruise, ei făcură «o grădină mare, punând fel de fel de pomi 
într'însa», cu «un foișor foarte frumos», după chipul chioşeurilor ta- 
rigrădene, precum se vede unul şi astăzi în grădinile de odinioară 
ale mânăstirii Horezului, sau precum e acela care se dărâmă încet 
în marea livadă pustie din dosul Curţii domneşti de mai târziu a Ia- 
şilor (astăzi Facultatea de medicină). Spre acest loc se duceau cei doi 
tineri ca să petreacă pe cât îi îngăduiă un tată aşă de fricos de 
sgomot şi o mamă care ţine strâns frânele gospodăriei. Într'un târ- 
ziu, peste treizeci de ani, când părinţii erau morţi de mult şi trupul 
decapitat al frumosului Grigore Vodă dormiă subt glia sträinätätii, 
se mai vedea încă bătrânul Alexandru Vodă, slab, cu ochii umflati, 
cu trăsăturile obosite, furișându-se dintre boierii, consulii, slujbaşii Ca- 
pitalei sale, pentru a cäutà câtevă clipe de odihnă îndulcită de visuri 
în acest colţ räslet, unde erau îngropate zilele sale vesele dela două- 
zeci de ani (5). Căci pe atunci el eră un om frumos şi mândru, fără 
nici o povară pe umeri si, zice vechiul scriitor de veleaturi, «ori ce 
nuntä sau zăetet se făceă, trebuià să meargă» (6). 

Alexandru văzi astfel şi nunta tratelui său cu Domnița Ileana Ma- 


(1) Doc. Callimachi, II, p. 18, No. 38. 

(2) Ibid. şi p. 31, No. 67. 

(3) Ibid., p. 32, No. 72; cf. Melchisedec, Notife islorice şi arheologice, PP: 276—8, 
(4) Zbid., p. 15, No. 31; p. 32, No, 72. 

(5) V. Doc. Callimachi, 1, p. 77, No. 34. 

(6) Tenachi Cogälniceanu, 7. e., p. 229, 

vrocordat, nepoată după fiul cel mai mic, Alexandru Vodă, a vestitului 
Nicolae Mavrocordat (1). Cei doi miri primiră numai peste câtevă 
săptămâni o altă cunună, aceea a ţării, căci bătrânul Ioan Vodă eră, 
cu prisos, sätul de märirile lumii. Apoi veni, după nunta fratelui, şi a 
surorii, şi iarăş Alexandru stätù lângă baldachinul domnesc, cu bo- 
gata cucă a Domnilor în mâni, pe când, cu mitra de aur pe pletele 
lui albe, unchiul Mitropolitul cunună pe Mărioara Callimachi cu Ale- 
xandru, cel mai mic fiu al lui Constantin Mavrocordat, Domnul de atunci 
al "Ţării Românești, si deci vărul primar al Doamnei Ilenei (2). 


IT. 


loan Vodă şi bătrâna Doamnă se duseră la Constantinopole, dar 
Alexandru rămase lângă fratele său. Peste câtevă luni un călător ita- 
lian, abatele Boscovich, îl văzu la Curte, unde făcu, ca şi fratele său 
Domnul, întrebări cu privire la instrumentele astronomice, cari erau 
pe atunci la modă mai pretutindeni în Europa. Odaia în care stătea 
el, pe locul Palatului Administrativ de astăzi, eră aşezată către râpa 
Bahluiului şi înnălţimile din faţă, împodobite cu mânăstiri vechi si 
nouă. Beizadeaua întrebuinţă lungi si largi sofale turceşti răzemate de 
părete, si pe o poliţă se înşirau «cărţi bune, bine legate», precum şi 
două globuri geografice (3). Aceasta eră în 1762, anul următor după 
schimbarea domnească. În August 1763 el primià întâiu, în numele fra- 
telui său, pe Resmi Ahmed Efendi, solul turcesc ce mergeă la Berlin, 
iar apoi, la 29 Septemvrie (4), Alexandru făceă să i se gătească până 
la Galaţi conacele, căci se duceă să-şi vadă la Constantinopole părinţii ; 
trei ciohodari petreceau până în acest oraş al Galatilor, atunci o biatä 
adunătură de case de lemn, pe «Măria Sa beizadè» şi-l întovărăşiă, 
poate şi pentru scopuri mai grabnice — încheiare de împrumuturi 
nouă şi luptă cu acei cari râvniau Domnia Moldovei, — şi Comisul al 
doilea. Eră o plecare pentru totdeauna, căci două care mocänesti, 
eu 20 de «ceai slobozi», încăreau tot calabalâcul Măriei Sale. Chioscul 
petrecerilor, cahvè-orltus, dela Copou rămânea fără stăpân pentru 
câtăvă vreme, și vechea viaţă ţarigrădeană începeă din nou pen- 

(1) V. ale mele Znseripfii din bisericile României, cap. Mitropolia Bucureştilor, 
p. 244. Cf. Doe. Callimachi, IL, p. OXXII—TII, 

(2) Ienachi Cogălniceanu, p. 245; Ioniţă Canta, în acelaş volum, p. 191. Cf. Doe, 
Callimachi, I, p. OXXX. 

(3) Boscovich, Piaggio, în Uricariul, XXIV, p. 298. 

(4) Doc. Callimachi, II, p. 336, No. 239. 

tru acest tânăr de 23 de ani, fiu, frate şi cumnat de Domn. Poate că 
si alte pricini să fi adus această schimbare, căci aceeaş socoteală a 
Curţii, care înseamnă cheltuelile cu «straie, butce» şi şele ale acestui 
Alexandru Voevod, mai dă și sama gătirii a două odăi pentru so- 
crul Domnului, Alexandru Mavrocordat, care se aşezase deci la Iaşi, 
măcar pentru câtăvă vreme, şi mama acestuia, văduva lui Nicolae Ma- 
vrocordat, Doamna Smaragda, îşi fineà casa la Constantinopole cu «za- 
hereaua» trimeasă dela noi, toemai ca şi părintele lui Grigore Vodă (1). 

Rămas singur, Grigore Callimachi se mai luptă cu împrejurările 
câtevă luni de zile, apoi el cădeă. Alexandru sosise la Constantinopole 
în Maiu următor, şi Grigore si Doamnă-sa Ileana se întorceau în 
orașul lacom de bani, de unde porniau şi unde veniau înapoi, pe acea 
vreme, măririle noastre. 


III. 


Nu treceau trei ani de zile şi cel mai mare din fiii lui loan Calli- 
machi căpătă iarăş Scaunul Domniei. Numirea lui se făcu la 23 Ianuarie 
stil vechiu din anul 1767, dar ambasadorii străini o aflară numai în 
zilele de 16—7 Fevruarie (2). Va fi plecat în Martie, şi la 10/21 Aprilie 
îl aflăm aşezat în laşi, cu Doamna şi cu acest frate Alexandru (3). 
Dintre Mavrocordätesti, socrul murise nebun, „din multa temere ce îşi 
temeă femeia lui» (4). În schimb, Grigore adusesecu el pe fratele Doamnei, 
din care fäcù un Cămăraş Mare al ţării (5). 

Domnia a doua a lui Grigorie Vodă. nu mai avi însă liniştea 
celei dintâi, ci bietul stăpânitor al Moldovei robite fu prins îndată 
în vârtejul unui mare răsboiu între Ruşi şi Turci. Sultanul îi arătă 
toată încrederea, şi-i trimise şi bani pentru a face gătiri de oaste. 
Când ei sosiră însă la laşi, epitropul tinerilor, Nicolachi Suţu, Marele 
Dragoman si atâtätorul poftelor turceşti de biruintä, ceru partea sa, 
pe temeiul unor vechi datorii. În Septemvrie 1767, Tott, trecând 
prin laşi, fusese primit de amândoi principii, dintre cari el nu puteà 
suferi pe cel mai tânăr (6). Alexandru mai stătă aici în tot cursul 


(1) Zbid., pp. 81, 116, ete. (v. tabla). 

(2) Doc. Callimachi, 1, p. 3; LI, ». 365, No. 332; p. 475, No. 97. 
(3) L.e. 

(4) Genealogia Cantacuzinilor, p. 393. 

(5) Ienachi Cogălniceanu, p. 255. 

(6) Vol. I, p. 29; cf. Hurmuzaki, Supl. I, vol. I, p. 749. 

anului şi cea mai mare parte din 1768 chiar. Încă în luna lui Decem- 
vrie, de sărbătorile Crăciunului, el petreceà în Iaşi si, doritor ca tot- 
deauna de a vorbi frânceşte si de a cunoaşte lucrurile Apusului, el 
mergeă la Biserica ungurească şi luă cafeaua cu părinţii franciscani (1). 
Banii Sultanului veniră însă peste puţin, si cu dânşii cererea lui Ni- 
colachi, faţă de care nu se încăpeă nici o zăbavă. Alexandru trebui 
să plece la Poartă cu suma datoriei si, cum se väzü la Constantinopole, 
lângă părinţi şi în mijlocul altei vieţi decât cea, asà de sărăcăcioasă 
si de primejduită, dela Iaşi, el voi să rămâie. 

Dar Suţu nu înţelegeă asà. Moldova aveă capuchehaie pe fratele 
său, Mihalachi, Domnul de mai târziu. La Poartă se făceau, pentru 
Domnii din Bucureşti si laşi, atâtea lucruri pe cari nu se cädeà ca 
ei să le ştie. Alexandru fu poftit să se întoarcă, apoi silit prin oa- 
meni împărăteşti, prin mumbașiri. Atunci, cum el eră mândru, nu se 
lăsă, ci înaintă Sultanului însus o plângere prin giuvaergiul armean 
Tuzu-Oglu. Se arătă în ea cât de greu apasă asupra Domniei un epi- 
trop ca Nicolachi, şi se aduceau înainte fapte desluşite: îndreptarea 
ştirilor din Polonia pe care Moldova le trimiteă la Constantinopole şi 
luarea datoriei din banii Sultanului însus. Răspunsul împărătesc, dat 
în taină, fu ca beizadeaua să plece, dar Grigore Vodă însus şi cu bo- 
erii-să facă tânguire, arz, în această privinţă. 

Nicolachi aflase de aceasta, printr'un «arhiereu», căruia Alexandru, 
bucuros, i se destăinuise la plecare, şi el opri sosirea la Constanti- 
nopole a cälärasilor cu serisori din Moldova, cari erau îndreptaţi la 
tabăra Vizirului, prietenul său (2). Aceasta eră starea lucrurilor prin 
Maiu, când oastea turcească se află numai.în Dobrogea, la Babadag (3). 

Suţu hotărî atunci căderea lui Grigore Vodă, pentru a scăpă el în- 
susi de peirea pe care o prevedeă. Astăzi putem să ne dăm samă foarte 
bine de ceea ce s'a întâmplat. Nişte Arnăuţi ai Domnului si fel de fel de 
derbedei din Iaşi, un bărbier, ş. a., se dăduseră de partea Rusilor, si 
Paşa din laşi, cu oamenii căruia ei se ciocniseră, făcu îndată știre în 
tabără. Turcii trecură Dunărea pe la 26 Maiu st. n., când îi vedem la 
Isaccea, gata să intre în Moldova. Capuchehaielele moldovene o ieau 
însă înainte şi aduce Domnului lor ştirea că Vizirul îl cheamă la dân- 
sul. Grigore eră în Iaşi, păzit încă de mult de acel Pasä; Doamna 
și-o trimisese la Constantinopole, și el aveă lângă sine numai pe Ale- 


(1) Studii si doc. I—II, p. 73. 
(2) Cr. Doe. Callimachi, |, pp. CLNI-— VII si lenachi Cogălniceanu, pp. 259—61, 262. 
(3) Doc. Callimachi, IL, p 4%. 

xandru, care pândiă clipa potrivită pentru trimiterea arzului. Peste 
câtevă zile, patru din Moldovenii ce fugiserä la Rusi, prinşi, sosiră 
din Bender, si Vizirul făcu pe unul din ei să mărturisească — lucru 
destul de lesnicios — că i-a pus la cale însuş Domnul, care a mai dat 
duşmanilor şi 2.000 de care cu proviant. Aceasta, pe lână reaua 
stare a drumurilor şi lipsa de hrană, se socoti ca o dovadă de trădare, 
si färä să se mai întrebe nimic, Grigore Vodă fu luat în clipa sosirii 
lui la Movila Răbâiei, în ziua de 3/14 Iunie, si dat în paza lui Ceaus 
Basa. Alexandru avi aceeaşi soartă, pe când secretarul italian Nagni 
si doi Greci erau închiș la Muhzur-Aga, capul ienicerilor Vizirului. 

Îndată se trimise ştire la Poartă despre «trădarea» Moldoveanului 
şi despre măsura mântuitoare pe care Vizirul o luase cu dela sine pu- 
tere: se adăugă că vinovatul se află închis în cetatea Chiliei, gata să 
fie dus la Constanţinopole. Sultanul fäcù Domn la 18/29 pe Constantin 
Mavrocordat bătrânul, şi casele Callimachilor în Fanar, la Arnăut- 
chioi şi aiurea fură pecetluite în aceeas zi; peste şapte zile, noul Domn 
plecă spre Moldova. EI aduceă însă porunca, răsbunătoare, de a se luă 
puterea din mâna Vizirului nenorocos și de a nu se trimite numai prinsii 
din Chilia, ci şi vicleanul care-i pierduse: Suţu însus. Chehaia Bei, 
ajutorul Vizirului, avi aceeaş soartă; fără să fie închişi încă, ei por- 
niră spre locul unde se hotărăse răsplătirile. Arzul Moldovenilor so- 
sise, şi Sultanul aveă dovezile celor trei sute de pungi împărătești 
luate de Dragoman pentru datoriile adevărate şi cele închipuite. Îna- 
inte de 1 Septemvrie st. n., toţi acei pe cari neisbânda răsboiului îi 
präbusise sosiau în cetatea împărătească. 

Grigore Vodă fu închis la Bostangi-Basa, de unde se iesià de obi- 
ceiu numai pentru moarte, şi fratele care, voind să-l ajute, îi pregă- 
tise această soartă grozavă, eră si aici cu el. Mărturisirile lor — si 
mai ales ale lui Suţu — aduseră porunca de a se ucide în cale, la 
Demotica, Vizirul Mohammed Emin, care dorise asà de mult să scape 
de aceşti pärâsi, täindu-i el în lagăr. Dar nici dânşii n'avură cu toţii 
noroc. La 9 Septemvrie st. n., se băteau în cuie pe poarta Seraiului 
si capul nevinovatului Grigore si al şiretului Grec Nicolachi: amân- 
doi periseră în umbra închisorii sângeroase. Răscoala Arnäutilor 
pierduse pe unul, însuşirea banilor pentru oaste pe celălalt. Iar pe 
lângă cei doi fraţi ai lui Suţu şi Arapachi Vlastd (o rudă a Callima- 
chilor), mai putin primejduiţi, un singur creștin si un singur ture 
scăpară. Chehaia Bei merse acasă, plin de bucurie, iar Alexandru 
intră, ruinat de durere, în casa părinţilor săi nenorociţi, 

Urmară lungi ani de întunerec, în cari Alexandru cäutä să se facă 
uitat. Abiă în 1776 îşi încercă el norocul, cerând Domnia Tärii-Ro- 
mânesti, unde stăteă în Scaun Alexandru Vodă Ipsilanti. Pe atunci el 
eră însurat — încă din 1773 măcar — cu Ruxandra, numită greşit 
de un izvor de familie Elena, fata lui Scarlat Vodă Ghica. loan 
Callimachi, tatăl mirelui, înlocuise ca Domn în 1758 pe tatăl mi- 
resei, cu toate că legăturile lui Ioan cu Ghiculeştii, atât cu Ale- 
xandru Ghica, cât si cu părintele lui Scarlat, Grigore Vodă, fusese 
vechi şi strânse. Scarlat trecuse la Munteni, unde stätù până în 1761, 
când îl înlocui Constantin Mavrocordat; întors în Scaun la 1765, el nu 
mai stăpâni data aceasta decât un an: mormântul său se află la biserica 
Sf. Spiridon Nou din acest oraş. Cu soţia sa cea de a doua, Eufrosina, 
«nepoata de soră a lui Ciuchi», şi deci a Doamnei Pulheria Mavrocordat 
(a lui Nicolae Vodă), ea avu pe această fată Ruxandra. Cel mai mare 
dintre copiii lui Alexandru primi deci numele de Scarlat al bunicului după 
mamă, pe când celălalt se numi Iancu după loan Vodă Callimachi (1). 

Cumnatul său Mihaiu Suţu, cumnatul Alexandru Constantin Mavro- 
cordat, soţii Domnitelor lui loan Vodă, îi trecură înainte, ajungând 
Domni, pe când el nu eră încă decât tot beizadeă, ca în timpurile fe- 
ricirii sale. Nici când Mavrocordat căzu în 1785, Callimachi nu izbuti să 
fie numit Domn. I se dădi măcar moştenirea ca Dragoman a celui ce 
căpătă locul Domnesc, Alexandru, fiul lui Ioan şi nepotul de frate al 
lui Constantin Mavrocordat —deci o rudă mai de departe. 

Abiă după zece ani treci Alexandru Callimachi încă o treaptă si 
ajunse în sfârşit ce fusese tatăl si fratele său, ce aveă de mult dreptul 
să fie şi dânsul: Domn al Moldovei. Numirea i se făcu la 6 Maiu 1795, 
în vremuri grele, când Revoluţia franceză aprindeă şi la hotarele 
noastre focuri primejdioase. Eră acum un om de 57 de ani, dar care 
arătă mai bătrân decât atâta; Doamna-i trăiă încă, şi el aveă cu dânsa 
doi băieţi nevrâstnici; o fată mai mare decât ei, Ralu, fusese măritată 
cu Constantin, fiul acelui Alexandru Ipsilanti pe care voise odinioară 
să-l înlocuească în Bucureşti; dar ea murise înainte de 20 de ani la 
1788 (2). Eră obosit de o viaţă cu multe dureri şi cu putin noroc; în 


(1) CE. Doe. Callimachi, cap. Alexandru Ioan Callimachi si Gen. Cantacuzinilor, 
p. 400—1. V. şi materialul nou din Doc. Callimachi, II, pp. 500—1, 

(2) Doc. Callimachi, II, p. 503, No. 145. Cf. Xenopol, Istoria şi genealogia Casei 
Callimachi, pp. 175—6. 

E de observat că o Ralù, «mătușa ei», botează la 1800, pe un fiu al Eufrosinei 

lumea diplomatică dela Constantinopole, care-l cunoscuse bine cât fusese 
Dragoman, el eră socotit ca «un om bun şi cinstit, dar fără energie». 
Ambitia şi neastâmpărul, care-l deosebiau odinioară, muriseră de mult 
într'însul. 

La 26 Maiu st. n. Alexandru Vodă fusese acum în audiența cea mare 
la Sultanul, dar nu plecă decât la 1 Iunie, eufundat până în gât în 
datoriile ce trebuise să facă (1). La 28 ale acestei luni el intră în 
Galaţi, dar în laşi el nu fäcà nici o intrare strălucită, ci se strecură, 
întovărăşit de un roiu de amintiri dureroase, în acest vechiu lăcaş al 
petrecerilor sale, care-l primi cu o bucurie înduioșată (2). 


Viaţa şi nu Domnia lui ne interesează aici. Aceasta fu însă foarte 
morocănoasă. Aveă lângă dânsul pe amândoi băieţii. Fata măritată 
după Constantin Ipsilanti murise, cum s'a spus, lăsând poate, pe lângă 
o fată, Elenco, si pe acel fiu Alexandru, numit după bunicul Calli- 
machi, care eră să înceapă revoluţia dela 1821; deci Callimachi n'avi 
mare bucurie, când cuscrul său de odinioară, Ipsilanti bătrânul, ajunse, 
pe un an de zile, Domn al Tärii-Românesti, în 1796. Viaţa la Curte o 
dădeă numai beizadeaua Scarlat, căsătorit; încă de atunci cu fata lui 
Nicolae Mavrogheni, Smaranda : din această căsătorie se nase la Iași 
o Domniţă, ce fu botezată Mărioara (după bunica de pe mamă) în 
1795, şi o alta, Ralu (3). Pe atunci «pehlivanii» — sau actorii — dădeau 
reprezentații la Curte în ziua de Sf. Alexandru (4), dar când Scarlat si 
soţia sa merseră la Constantinopole, unde eră veşnica grijă a datornicilor 
si dușmanilor, o tristă pace bätrâneascä se făcu la această curte. O mul: 
ţumire va fi adus în acest; traiu fără schimbări si planuri numirea, în 
Decemvrie 1797, a celuilalt ginere domnesc, Alexandru Nicolachi Suţu, 
în locul de Dragoman al Flotei (5). Prin această căsătorie între Eu- 
frosina Callimachi şi fiul lui Nicolachi Suţu se încheiase o veche ură 
de familie, care adusese, de o parte şi de alta, scumpe jertte, capete 


Suţu, fiica lui Alexandru Callimachi. Mémoires du prince Nicolas Soutzo, Viena 
1899, p. 32. E vorba de una din fetele lui Grigore Vodă. 

(1) Doc. Callimachi, II, p. 504, n-le 147—8. 

(2) Zid, I, pp. 41—3. 

(3) Documente si cercelüri asupra istoriei financiare si economice & principa- 
telor române, I, Bucureşti 1900, pp. 8, 16. C£. Xenopol, o. c. 

(4) Doc. şi cercetări, I, p. 9. 

(5) Doc. Callimachi, II, p, 529, No. 191. Cf. p. 529, nota 1, unde i se zice greșit: 
Constantin. 

despărțite cu securea si pironite pe poarta Împăratului păgân. Si aici, 
după morţi, murise şi amintirea simţirilor ce-i fnsufletiserä. 


VE 


La 27 Martie st. n. 1799, se află în Constantinopole că Alexandru 
Callimachi a părăsit de bunăvoie Domnia, că fostul său ginere Ipsi- 
lanti îi ia locul şi că Dragoman al Porții rămâne Alexandru Nicolachi 
Suţu (1). Ştirea eră adevărată. Bătrânul nu plecă însă din Iași la 
tabăra din Galata decât în ziua de 20 Aprilie (2). La 21, urmaşul său 
iesià din Fanar la satul Aivas-chioi, de unde-si începeă apoi călătoria 
spre Dunăre (3). Firmanul de mazilie al lui Callimachi pare să fi fost 
şi mai plin de laude decât acela cu care fusese chemat la Poartă 
înaintașul său, Mihai Suţu (4). 

Astfel, Alexandru Vodă putù să trăiască în linişte la Constantino- 
pole, fără să mai caute o Domnie care i se păreă că e mai potrivită 
pentru ginerii şi feciorii săi. Dintre aceştia din urmă, Scarlat eră încă 
din 1795 (5) Dragoman al Flotei, precum fusese cumnatul său Suţu. 
În vara anului 1801, schimbându-se repede Ipsilanti, pe când Scarlat 
lipsiă din Constantinopole, dus prin Arhipelag după veniturile Capuda- 
nului, superiorul său, — locul de Mare-Dragoman al lui Suţu, numit 
atunci Domn în Moldova, treci asupra celui mai mic fiu al bătrânului, 
Iancu (6). Ambasadorul german serià: «Asttel bătrânul principe Calli- 
machi se găseşte deodată că este cel mai puternic dintre Greci, căci 
are de ginere pe Domnul Moldovei şi cei doi fii ocupă în aceias 
vreme dregătoriile însemnate de Dragoman al Porții si al Arsena- 
lului» (7). Un timp, Suţu domni chiar, în 1802, si peste 'Ţara-homâ- 
nească. lar în locul lui Iancu, care trecu la flotă, Scarlat ajunse Mare 
Dragoman. Se ştie că în 1806, apoi în 1812, el fu Domn al Moldovei, 
lăsând Dragomania cea Mare iarăş fratelui său. 

Bătrânul trăi să vadă toate acestea, şi bucuriile şi primejdiile. Dar 
de el nu mai vorbesc povestitorii întâmplărilor timpului, care se părea 


(1) Zbid., p. 532, No. 198. 

(2) Zbid., I, pp. 129—30, No. LxxXxI. 

(3) Ibid,, II, pp. 533—4, No. 202. 

(4) L-am pomenit în articolul Un Mitropolit de altă dalä: Filaret al II-lea (Con- 
vorbiri literare pe 1901), iar textul grecesc l-am dat după un manuscript ce se pă- 
strează la Academia Română, în Doc. Callimachi, I, p. 408 şi urm. 

(5) V. pecetea sa la testamentul ce publicăm. 

(6) Doc. Callimachi, II, p. 534—5, No. 205, 

(7) Zbid. 

că nu-l mai pot atinge. În Iunie 1315, gândindu-se la darea vădrări- 
tului pe care o crescuse ca Domn, și prins de mustrări de cuget, el 
făcu să fie iertat de Patriarhie pentru acest păcat asà de vechiu: ca 
să capete deslegarea arhierească, el arătase că din banii luaţi fără 
dreptate a făcut un spital din temelie si a cumpărat case pentru 
locuinţa consulilor, pe cari până atunci ţara îi tineà pe cheltuiala 
ei (1). Fiul său Scarlat îi dedică pe atunci cunoscuta condică de legi. 
Încă în 1820, el dă o mărturie de moșie. Lângă el iscäleste şi «Roxan- 
dra Doamna Callimachi» (2). Ea e pomenită si în 1799, când botezä 
o tată a fiicei sale Eufrosina Suţu (3). 

Testamentul său e mai vechiu decât această datä, fiind seris la Con- 
stantinopole, în ziua de 10 Ianuarie 1810, atunci când amândoi fiii se 
aflau la Constantinopole. Scarlat n'a plecat, în adevăr, cu oastea turcească 
împotriva Rusilor, cari ocupau Principatele, decât în primăvară, pen- 
truca să fie prins apoi, la 13 Iunie, si dus la Harcov, unde stätù până 
la încheierea păcii din 1812 (4). 


După lungi fraze morale şi duhovniceşti, Alexandru arată adevăratul 
său scop, care eră să dea aceeas parte tuturor fiilor săi si ai Doamnei 
Roxandra: Scarlat, loan şi Eufrosina Suţu, sora lor mai mare, îşi vor 
împărţi moştenirea, tiindu-se în samă că fata și-a primit zestrea. Ki 
vor da înapoi Roxandrei şi zestrea ei de 25.000 de lei. Doamna va 
păstră casa din Terapia. Se vor da, în sfârşit, Elencăi Ipsilanti, nepoată 
de fiică a testatorului, câtevà mii de lei, cari lipsise din zestrea Dom- 
nitei Ralu. Ca martor iscăleşte si Mitropolitul de Cizic. 

(1) Doc. Callimachi, T, p. 593, No. 47. 

(2) Zbid., p. 601, No. 56. De sigur că lectura Smaranda e greșită. V. testamentul 
ce urmează. 

(3) Mémoires du prince Nicolas Soutzo, p. 32. Ea botează si pe altă fată a ei, 
Maria, la 22 August 1817 (ibid. p. 33). 

(4) Documentele Callimachi, I, p. CXCVI. 

20 deonârry Tv &xămpulay, à mât voie mpèc IDTÎV Avorépo su Tiny drurayheïst 
pi) rosobroy AAnpoyépLons “pesta raTprawyts wa np GT shèeuy TOI HATOV, CNA 
TOMA păddoy tă cie mpbs obs pthostépyovs abTâv "fewljtopae OAATS DTALOÏG Te 
Lai ebmalstas moi mpodbuorărns Heparsins Tarptx®y Te X00. NATIV edy@Y, afuves 
moră Ta tepă, wasi, Ada, oenpitova! Gzuzha om, wait Tac mapă eo Ehwobary 
daévos ebhoriac a păpira mad mhobolas măs dote Ev Te TP VDV OG ua EV TP 
mékhovrt. Abe Éctiv Tov  adtapéty vou ka Exavoia, Gov, fETOVOIX VUT par os 
Hoi Sălii coco voia, îv mbptav te nai 6z6oay evo. Gabhâueta, Ei mayrbs dTo- 
xeiuevov noi Emi tions tune vai éfonsins 6 DÈ Envyapiauv ativ Gvasxsv4aot 
ai vaga avanokéyrqros toire à cg Quépa tie 1piosws map vob perd D681) 
2mavspyopăvov 4pivar Gravruc Ave aro» voBepod upirod na Kupion uv Iso 
Xpusrod. "Ey Erei “pios Gurazooioot@ dex, lawovapion dex. 

CA)stovâpos Kahhud/ms BBôx 6sfauoi [pecete cu bourul, coroana, sabia, 
sceptrul si «Io Al»...; șters]. 

«Răepo, Gvayvoïoa Tv mapoboay Evonéyparoy écepaytotoy duabiixrjy  brjhorăzov 
abBévros mai xopion pou, edxowat à Ghns po boys za Xapôlas mpbs Kbptov, 
uè Tpüroy SAsout HA DETA TVT TOY lLeTAYONO TOY ÉLApTWAGY Ya edbapest- 

cévrwy adr morarit ei dă tă râs mohhăs ob pi, etouxovolelny duaprias, èni 
ri Gamo yon raba, sos, GAÂX oc abrăs quévos olùs plat Tpoapnăoet my 
abptov Hal abBévrny on, mposkov@ păy mb ravéytoy adtoù DéAmue, broypéqu dE ri] 
Zu vepi, noi ocparito Ty tăia pos ocpparţiăt, brooyvovyévn névro mă èv ri) rapobo] 
Dole ris abrod ThAécnroc DLarayévTs rmpijoaL anmapauelurs péypt' un xepains 
abris : ‘PoËgyèpa Aduv]a 6<620t. [De aici altă mână.] K&yd 6 sbraubne vis Zap 
\drocs Kaldyne, Gdela nai mpostayh Tarot, Avarvods Thy Tapodsav ebvoy.cv Gta 
Ofany mod Geooefsorărov wa edysveotétou pou matpôs, DTOG/ONE TV ară OIL 
urinat roy 2y ari, évrehopévoy. Sraphăros Radu: [pecete ca şi cealaltă, 
cu inscripţia: «Xx[apădros]. Ka \fxwéyne] Blo=]6[592c], 2|ozroluleyos] 1795». 

«Todvmes dparțowăvos, ypareds vis mapobsne daune, péplroc]. 

«O KRutizov Koyoravrioc, péproc.» 


Iată si traducerea acestei lungi bucăţi, încureată în retorica ei bi- 
sericească : 


«Eu, Alexandru Ioan Callimachi, fiind în deplină sănătate si cu minţile 
întregi și judecata sigură, pentrucă moartea vine la vreme necunoscută 
bine si neprevăzută, dela strămoșul nostru Adam până la sfârșitul vea- 
cului, asupra întregului neam omenesc, după hotărîrea dumnezeească, dela 
împărtășanie la călearea poruncii: «pământ eşti si în pământ te vei întoarce», 
am socotit că e bine să orânduese averea noastră, pentruca hotărîrea neîn- 
lăturată a morţii să nu ne afle cumvă neorânduiti si să stăm deci fără în- 
dreptätire atunci înaintea acelui loc unde ori cine trebuie să-şi dea samă 
neapărat, înfricoșatul Seaun al neasămănatului judecător, — ne-am încre- 
dintat, nu numai că, făcându-ne diata după cuviinţă, vom fi mai buni decât 
acel ce nu-şi poate da socoteala, după Scripturile noastre însuflate de duhul 
lui Dumnezeu, ci avem credinţă tare să vedem în frumoasă si bogată bă- 
trânete pe strămoșii neamului nostru, cari şi-au făcut după credinţă diată, 
copii ai unor copii pläcuti lui Dumnezeu, cari au păzit unul după altul dog- 
mele necälcate, lăsate din tată în fiu, ale dreptei noastre Credinţe, si tinân- 
du-se nestrămutat de poruncile dumnezeesti ale celui care a unit acestea 
toate în iubirea, si faţă de el și faţă de aproapele, prea iubitorul de oameni 
Mântuitorul nostru Isus Hristos. 

«Şi noi, primind-o aceasta dela părinţii noştri, după unirea dumnezeească 
ce am pomenit-o acuma, în iubirea deplină ce datorim Dumnezeului no- 
stru din toată inima și din tot sufletul si din tot gândul si din toată pu- 
terea, în poruncile celor unite în ea, în care uneori am greșit si pe câte 
le-am căleat, am suferit peire,—ne rugăm fierbinte din adâncul sufletului, 
cerând cu lacrămi amare dela cel ce a vestit până si tâlharului răstignit 
împreună cu dânsul pe cruce că va sta veşnice cu el în raiu, prea milostiv 
Mântuitor al nostru, să se împărtășească de această milă si păcatul ce ni 
s'a întâmplat faţă de iubirea lui, pentru călcările poruncilor lui, ce se unesc 
în ea, înnoind iarăş într'însa întreaga iubire, pentru iertarea dumnezeească, 

din singura iubire de oameni, a greselilor noastre faţă de poruncile lui. 
Iar în ceea ce privește iubirea ce se poruncește în ele faţă de aproapele, 
dacă din partea noastră s'a întâmplat vreo călcare a iubirii către ei, sau 
din partea lor, cum nu s'ar fi căzut, către noi, în această plină de patimi, 
prea nenorocită viaţa noastră, cerem din tot sufletul şi din toată inima lor 
dela toţi într'un cuvânt iertare, oferind si din parte-ne iertare, si dând-o 
tuturora pe deplin, si celor cu vrednicii bisericești si lumești, şi celor ce 
s'au împărtășit de o soartă mai jos. Si dacă, după slăbiciunea omenească si 
cu ajutorul diavolului, am tăcut sau am voit a călcă poruncile dumnezeesti 
cele unite în datoria iubirii aproapelui, să nu ne tie în samă nimic din 
ele Domnul, la judecata lui, când va veni a doua oară. Si deoarece am 
înnoit în trei chipuri îndeplinirea tuturor poruncilor, iubirea faţă de Dom- 
nul şi faţă de aproapele, în cele unde o stricasem, de toată peirea bleste- 
mată : prin rugăciunea străbătătoare către prea iubitorul de oameni, stă- 
pânul nostru, şi prin iertarea dumnezeească, dată, cu iubire de oameni, de 
dânsul faţă de mine, si prin iertarea, trebuitoare nouă, ce ne-am dat-o 
unii către alţii, astfel, nouă si curată şi neprihănită, cu toate dogmele ade- 
văratei noastre Credinte si pärintestile datini, mai presus de toate bunu- 
rile ce ni s'au dat de către Dumnezeu, lăsăm această iubire urmaşilor no- 
stri iubiţi, rugându-ne din tot sufletul si din toată inima s'o păstreze, îm- 
preună cu toate dogmele și datinile ce am zis, curată si necälcatä si nepri- 
hănită, si s'o lase ca moștenirea cea dintâi celor ce-i vor mosteni pe 
dânșii, din neam în neam. 

«Al doilea, când ni se va întâmplă să găsese sfârşitul vieţii, lăsăm moste- 
nitoare deplină a tuturor averilor ce ni s'au dăruit dela Dumnezeu pe mult 
iubita noastră înălțată Doamnă, cu următoarele hotărîri și orândueli nestră- 
mutate, pe cari le-am luat prin bună înţelegere între noi. Deoarece deci 
testamentul este o voinţă dreaptă în privinţa lucrurilor pe cari le voeste 
cinevă să fie după moartea lui, voim deci și noi ca prea credincioasa noastră 
soţie si soră sufletească Doamna să fie moștenitoare a tuturor averilor 
noastre, mișcătoare si nemiscätoare, deoarece prin ea ne-au venit, după 
lege, cei drepţi ai noştri moștenitori. Drept aceea învrednicim pe Înnälti- 
mea Sa a păzi acest al treilea punct al orânduielii noastre, precum si cele 
ce se vor zice mai departe. Căci aceasta nu e numai potrivit cu legile ce 
se cuprind în Institutele împărătești, ci, mai mult încă, potrivit eu legea din 
Evanghelia Domnului nostru, care face pe cei vrednici a primi răsplata cea 
veşnică, deoarece legea evangelicä a Mântuitorului nostru atunci ne împăr- 
täseste de vesnica împărăție cerească a părintelui nostru, când noi, având 
îndemânarea vieţii de faţă, ne îndeletnicim într'un chip deosebit cu mân- 
tuirea noastră si facem părtaş la moştenire, împreună cu copiii noștri, pe 
Domnul. Deci, precum noi, în viaţă, după putere, îl facem moştenitor nouă, 
asttel socotim că, şi după moartea noastră, preaiubita noastră Doamnă va 
face moștenitor, la un loc cu copiii noștri, pe acela care, împreună cu fiinţa 
și viaţa fericită, ne-a dat și averea, pe Mântuitorul si Domnul nostru, după 

catastihul cel scris de însäs mâna noastră, în care voim ca, prin în- 
grijirea ei veghetoare, îndată după ce voiu muri eu, să se întrebuinteze 
averea la un scop bun, fiind siguri că, pe lângă Sfântul Hrisostom si 
ceilalți Părinţi de Dumnezeu purtători (1), Hristos va să fie părtaş la 
moștenire, si că vom dobândi destulă ispäsire a păcatului făcut față de 
el, stăpânul nostru cel iubitor de oameni si de iubirea către aproapele, 
si [vom aveà] parte, din nesfârsita lui bunătate si mila lui fără capăt, la 
împărăţia cerului ce ni s'a vestit si, pentru ca să nu piardă Înnălţimea 
Ei împărăţia aceasta, ceea ce să ferească Dumnezeu, și să rămâie fără răs- 
puns înnaintea acelui neasămănat si stăpânitor Scaun de judecată, toate 
cu bună voie să se îndeplinească, câte le-am însirat în acel catastih deo- 
sebit al nostru, nelăsând nici câtus de putin la o parte, ca unele ce sunt 
daruri nestrămutate faţă de singur Dumnezeu. Al patrulea, recomandăm 
Înnältimii Sale, hotărînd ca, ori câte lucruri s’ar găsi strânse în bani la 
sfârşitul vieţii mele, sau fie diamante, fie arginturi, fie stofe, fie haine, afară 
de mobile din casă, toate să le împartă Doamna, de o potrivă, la cei trei 
iubiţi copii ai noștri, şi anume: Scarlat Voevod, prea înnălţatul Beizadeà 
Ioan si prea funältata Doamnă Eufrosina, si numai într’acestea să fie părtaşă 
la moştenire de o potrivă cu Scarlat si loan, prea iubiții noștri fii, si prea 
iubita noastră fiică Eufrosina, căci ca zestre ea şi-a luat partea ce i se cu- 
veniă din moștenirea părintească, întreagă, si mai mult decât deplină : să-i 
ajungă ca o amintire a iubirii noastre de părinte către dânsa, prin această 
împărţire deo potrivă a averii pärinfesti, la un loc cu iubiții ei frati; si 
să nu aibă pentru aceasta câtus de putin a cere dela dânșii, precum nici 
lor orânduim să nu le fie îngăduit vreodată a cere dela ea cevă din ze- 
strea ei dela mine, ca tată. Ci ne rugăm si de unii si de alţii să caute un 
singur lucru, să trăiască între sine ca fraţi ce se iubese unul pe altul, în 
fericirile sau nefericirile ce ni s'au dat nouă, pentru folos, dela Dum- 
nezeu. Al cincilea din toate, și cel din urmă, deoarece, prin prea iubita 
noastră Doamnă și întru toate moștenitoare la casa noastră dela Curu- 
cesmè, împreună cu toate mobilele, vin ca adevăraţi moştenitori, după 
lege, cei doi prea iubiţi fii ai noștri, Scarlat si Ioan, potrivit cu cele ce 
vor fi oränduite de noi, — drept aceea hotärîim ca ei, pentru statornica 
primire si stăpânire a casei, să dea prea iubitei noastre Doamne si prea 
iubitoarei lor mame 25.000 de lei, ca o datorie neînlăturată, care nu se 
poate trece cu vederea, căci aceasta este zestrea dela tată a Înnălţimii 
Ei, şi pentrucă ea are voie să facă în aceste lucruri așă cum socoate, 
vrea si hotărăşte. Deasemenea orânduim ca fiii mei să dea pe lângă aceasta 
adevăratei noastre nepoate Elenco Ipsilanti 7.500 de lei, pentruca, împreună 
cu cele 12.500 de lei ce sau cheltuit; asupra zestrei prea iubitei noastre fete 
Ralu, de veşnică pomenire, să se facă la un loc întreaga sumă, în număr 
de 20.000. Iar cât despre casa de ţară dela Terapia, mărturisim cele ce ur- 


(1) La bisericile cărora se va fi lăsat cevă. 
Analele A. R.—Tom. XXVII.— Memoriile Sect. Istorice, 2 

meazä: deoarece, pentru unele socoteli ce le-am avut cu prea înnălţata, 
prea iubita Doamna nostră, mai înnainte vreme s'a dăruit Înnältimii Sale 
casa ce o aveam odată în insula Chalke, si ea vânzând-o, ca una ce eră stă- 
pâna adevărată a casei, a cumpărat în locul ei casa de ţară pomenită și a 
prefăcut-o cu chieltuiala ei, asà cum se vede,— casa aceasta de ţară e stă- 
pânirea ei, ce nu se poate luă, nici răpi, si să fie socotită ca adaus de zestre. 
În sfârşit si la capăt, orânduim adevăraţilor noștri moștenitori, îndatorin- 
du-i, pentru respectul fiesc ce mi se cuvine şi pentru îngrijirea părintească 
si adevărata iubire ce le-am arătat, să fie totdeauna supuși si ascultători la 
toate de Dumnezeu iubitoarele îndemnuri și voințe ale prea iubitei noastre 
Doamne și a lor prea iubitoare mamă, precum cere datoria fiască, și aceasta 
până la cea mai adâncă bătrâneţe a ei; si încă orânduim pe lângă aceasta 
ca ei să fie cäldurosi ajutători și împreună-lucrători cu sârguinţă, după 
strămutarea noastră de aici si plecarea noastră la doritul nostru Domn si 
stăpân, în toate cele ce s'au orânduit mai sus de noi către dânsa. Pentru 
ca ei să nu fie moștenitori de aceia cari râvnese lucrurile ce vor să aibă 
dela tată si dela mamă, ci mai vârtos, prin întreaga lor ascultare și su- 
punere către iubitorii lor părinţi și prin îndeplinirea prea râvnitoare a 
rugăciunilor tatei si ale mamei, care, precum spune Scriptura, întăresc te- 
meliile caselor si aduc din belşug binecuvântările cele dela Dumnezeu, şi 
harul si bogatele răsplătiri, şi în veacul de acum si în cel viitor. Aceasta 
este diata nostră făcută, cu socotintä slobodă şi de bună voie, si pusă în 
scris si pecetluită; care voim să fie stăpânitoare şi statornică în toate, si 
în tot dreptul si îngăduirea. Iar pe cel care va lucrà după dânsa, să-l aşeze 
si să-l tie nestrămutatul judecător în ziua judecății de către acel ce va veni 
cu slavă să judece pe toţi neasemănatul judecătorul cel înfricosat şi Domnul 
nostru Iisus Hristos. În anul 1810, Ianuarie în 10. 

«Alexandru Callimachi Voevod întărește aceasta. 

«Si eu, cetind diata de faţă, pusă în scris si pecetluitä, a prea înnălţatului 
stăpânitorului şi Domnului meu, mă rog din tot sufletul şi din toată inima 
mea către Dumnezeu, .întâiu, ca Dumnezeu să se milostiveascä de mine si 
să mă așeze împreună cu toţi păcătoşii ce s'au pocäit şi au făcut cele dorite 
de dânsul; iar dacă, pentru multele mele greșeli, nu s'ar ascultă aceasta a mea 
înfocată rugăciune, ci, prin judecätile lui, pe cari singur le ştie, ar luă în- 
nainte de mine pe Domnul și stăpânitorul meu, nu pot decât să mă închin 
voinţei lui celei prea sfinte, și deci iscălese aici cu însäs a mea mână si pe- 
cetluesc cu pecetea mea însäs, făgăduind să păzese neclintite toate cele 
ce se orânduese în această diatä a Înnältimii Sale, cuvânt de cuvânt. Ro- 
xandra Doamna întăresc. 

«Si eu, supusul fiu, Scarlat Callimachi, cu voia şi porunca părintelui meu, 
cetind această legiuită diată a prea cucernicului si de bun neam al meu 
părinte, tăgăduese îndeplinirea, cuvânt de cuvânt, a celor orânduite în 
ea. Scarlat Callimachi. ; 

«Ioan Dragomanul, scriitorul acestei diate, martor. 

«Constantin, Mitropolitul de Cizic, martor.» 

Cel care dictă acest testament fiului său loan, luând atâtea măsuri 
pentru ca mult iubita lui Doamnă să se împace şi după moartea lui 
cu copiii ei, nu se gândiă că-i va fi păstrată nenorocirea de a trăi mai 
mult decât dânşii. Aceasta s'ar fi întâmplat însă, după unele izvoare, 
când se săvârși, la 1821, a doua tragedie a familiei Callimachi, mai gro- 
zavă decât cea dintâi. La Cesarea în Siria, unde fusese surgunit în 
urma revoluţiei pe care o începuseră Grecii, Iancu pieri prin tăierea 
capului. Când vestea sosi la Boli, în Asia Mică, unde stăteă sub pază 
Scarlat Vodă, mazilit din Moldova la 1819 si numit de curând, în zadar, 
Domn al Tärii-Românesti, acesta, om bolnävicios, cäzù jos şi muri, 
Toate raporturile de ambasadori răsună de această grozăvie. Dar nu- 
mai pomenirea unor scriitori târzii arată, pe lângă aceasta, moartea, 
în alt loc de surgun, la Claudiopolis, a bătrânului părinte însuş, în 
ziua de 24 Decemvrie 1821. N'ar fi de nevoie să se creadă că laţul sau 
securea ar fi ajutat sfârşitul unui om de optzeci şi patru de ani, care 
fusese lovit de o asà de înspäimântätoare nenorocire. A 

E sigur că Alexandru trăiă încă la 1818, când Scarlat îi închină, ca 
unui doritor de legiuiri bune, vestitul său cod, «Condica lui Calimah», 
şi în 1820, când dă o mărturie ce am citat. De acolo înainte, nicăiri 
nu i se mai pomeneşte numele. Murind în împrejurări dramatice, stâr- 
şitul i s'ar fi însemnat de ambasadori şi de răspânditorii de veşti cu 
tot atâta luare-aminte ca şi al fiilor săi. Aceasta nu s'a întâmplat 
însă. O moarte de bătrâneţe în împrejurări obişnuite n’ar fi chemat 
însă interesul străinilor. Deci e cu putinţă că Alexandru s'o fi avut 
pe aceasta. Ochii săi s'ar fi închis atunci în linişte. (1) 


În ultimul moment, găsesc, de altmintrelea, în memoriile lui Nicolae 
Suţu, nepotul de fiică al lui Alexandru Callimachi (2), o ştire care în- 
täreste bänuelile ce aveam că acesta din urmă n'a fost ucis în 1821. 
Beizadea Nicolae spune că întâmplările tragice din acest an fäcurä 
pe mamă-sa, născută Eufrosina Callimachi, «să-şi piardă fraţii şi tatăl, 
bătrân în vârstă de aproape o sută de ani, şi orb, care a fost aruncat 
în temniţă si silit a-şi cersi pânea de toate zilele». Deci el a fost des- 


(1) V. Doc. Callimachi, |, Prefaţa, cap. «Alexandru Callimachi». Ştirea din Blan- 
card. Les Mavroyéni, p. 38%, n’are valoare. Rămâne deci ca izvor numai pome- 
nirea din Stamatiadi, Biografiile Marilor-Dragomani greci (trad. rom. de 0. Er- 
biceanu, București 1898), p. 88. Câtă credinţă i se poate da, nu știu. Cf. si Memoriile 
unui fiu al lui Iancu, Callimachi, publicate de d-l Al. Callimachi, în Revista idealistă, 
I (în partea de la început a lor însă e mai multă imaginatiune si confuziune 
decât adevăr). 

(2) Mémoires du prince Nicolas Soutzo, Vienne, Gerold et C-ie, 1899. 

poiat, închis, apoi liberat însă şi lăsat să moară în cea mai mare 
sărăcie (1). 


(1) «La perte cruelle de ses frères et de son> père, vieillard presque centenaire et 
aveugle, emprisonné et réduit à mendier son pain quotidien» (p. 39). Să se observe 
că și la p. 3 Nicolae spune numai despre unchii săi Scarlat și Ioan că au fost «mă- 
celäriti la începutul revoluţiei dela 1821». Din aceleași memorii (p. 42) se mai culege 
o dovadă că Ruxandra Calimachi, soţia lui Alexandru-Vodă, era fiica lui Scarlat 
Ghica. Nicolae numește, în adevăr,pe Mihai fiul lui Scarlat «grand-onele maternel.» 
Cf. Genealogia Cantacuzinilor, p. 401. 


